proxectonos/corpus_dominio_legal_administrativo_tmp huggingface dataset:
RESOLUCIÓN do 15 de setembro de 2025 pola que se lles dá publicidade aos convenios subscritos no segundo cuadrimestre do ano 2025.
Instituto de Estudos do Territorio — III. Outras disposicións — 24/09/2025

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de remitir, para a súa publicación no Diario Oficial de Galicia, unha relación dos convenios subscritos referida ao cuadrimestre anterior.
En consecuencia, e para dar cumprimento a esta obriga,
Artigo único. Darlle publicidade á relación dos convenios subscritos polo Instituto de Estudos do Territorio no segundo cuadrimestre do ano 2025, que se incorpora como anexo a esta resolución.
Santiago de Compostela, 15 de setembro de 2025
RESOLUCIÓN do 9 de setembro de 2025 pola que se dá publicidade á modificación da Resolución do 13 de xuño de 2025, pola que se establecen as bases reguladoras do procedemento de adxudicación de prazas de residencia e comedor nos centros de formación e experimentación agraria e se convocan para o curso académico 2025/26 (código de procedemento MR207A).
Axencia Galega da Calidade Alimentaria — III. Outras disposicións — 16/09/2025

Mediante a Resolución do 13 de xuño de 2025 (DOG núm. 133, do 14 de xuño) establecéronse as bases reguladoras do procedemento de adxudicación de prazas de residencia e comedor nos centros de formación e experimentación agraria, e convocáronse as ditas prazas para o curso académico 2025/26.
O número de prazas disposto inicialmente para cada un dos distintos centros foi recollido no artigo 1.2 da Resolución do 5 de xullo de 2025, e para o CFEA de Sergude ofertáronse un total de 30 prazas de residencia en réxime de pensión completa e 60 de comedor.
Porén, logo da revisión organizativa relativa á distribución das habitacións por xénero, constatouse a posibilidade de incrementar as prazas de residencia en réxime de pensión completa en dúas prazas máis ás inicialmente previstas, ao permitir a repartición por xénero unha optimización dos espazos dispoñibles.
Así mesmo, e co obxecto de dar resposta á alta demanda rexistrada neste ano académico no referido aos ciclos formativos que se imparten no CFEA de Sergude, resulta necesario incrementar en dez as prazas ofertadas no servizo de comedor.
Esta ampliación ten por obxecto dar unha resposta efectiva ás necesidades do alumnado que require o servizo de comedor, asegurando unha cobertura axeitada e favorecendo a súa conciliación académica e persoal. En última instancia, a medida contribúe a facilitar o acceso e a permanencia nos ciclos formativos de grao medio e superior da familia agraria, reforzando ao mesmo tempo a promoción e o desenvolvemento da formación da poboación do medio rural.
Como consecuencia do anterior, modifícase o número de prazas de residencia ofertadas no Centro de Formación e Experimentación de Sergude, que pasan de 30 a 32 prazas en réxime de pensión completa, e de 60 a 70 as de servizo de comedor.
Santiago de Compostela, 9 de setembro de 2025
CORRECCIÓN DE ERROS. Resolución do 30 de agosto de 2025 pola que se fan públicas as subvencións concedidas ao abeiro da Resolución do 13 de febreiro de 2025 pola que se aproban as bases reguladoras para a concesión de subvencións a asociacións sen ánimo de lucro, en réxime de concorrencia competitiva, para o desenvolvemento de actuacións e actividades de educación ambiental para a sustentabilidade dos ríos da Demarcación Hidrográfica de Galicia-Costa e se convocan para o ano 2025 (código de procedemento AU301G).
Augas de Galicia — III. Outras disposicións — 15/09/2025

Advertido un erro na dita resolución, publicada no
Diario Oficial de Galicia
número 173, do 9 de setembro de 2025, cómpre facer a seguinte corrección:
Na páxina 48788, no anexo Detalle das subvencións concedidas pola Resolución da Dirección de Augas de Galicia do 22 de xullo de 2025, ao abeiro da Resolución do 13 de febreiro de 2025 (código de procedemento AU301G), onde di:
Debe dicir:
RESOLUCIÓN do 5 de setembro de 2025 pola que se dá publicidade aos convenios de colaboración subscritos no segundo cuadrimestre do ano 2025.
Axencia Galega de Innovación — III. Outras disposicións — 15/09/2025

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Dar publicidade á relación dos convenios e addendas subscritos pola Axencia Galega de Innovación nos meses de maio, xuño, xullo e agosto do ano 2025, que se incorpora no anexo I desta resolución.
Santiago de Compostela, 5 de setembro de 2025
RESOLUCIÓN do 5 de setembro de 2025, da Secretaría Xeral Técnica da Consellería de Cultura, Lingua e Xuventude, pola que se lles dá publicidade aos convenios de colaboración subscritos por esta consellería no segundo cuadrimestre do ano 2025.
Consellería de Cultura, Lingua e Xuventude — III. Outras disposicións — 15/09/2025

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para darlle cumprimento a esa obriga,
Primeiro. Dar publicidade á relación dos convenios subscritos pola Consellería de Cultura, Lingua e Xuventude, nos meses de maio, xuño, xullo e agosto de 2025, que se incorpora como anexo I a esta resolución.
Segundo. Así mesmo, dar publicidade aos convenios pendentes de publicar subscritos no primeiro cuadrimestre de 2025, pola Consellería de Cultura, Lingua e Xuventude, que se incorpora como anexo II a esta resolución.
Santiago de Compostela, 5 de setembro de 2025
EXTRACTO da Resolución do 29 de agosto de 2025 pola que se establecen as bases reguladoras que rexerán a concesión das axudas destinadas a sufragar os danos sufridos en establecementos comerciais, industriais, turísticos e mercantís derivados dos incendios forestais que afectan a Galicia durante o verán de 2025, e se efectúa a súa convocatoria (código de procedemento IG100A).
Instituto Galego de Promoción Económica — III. Outras disposicións — 30/08/2025

BDNS (Identif.): 854027.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/854027
Primeiro.
Persoas beneficiarias
Serán beneficiarias as persoas físicas ou xurídicas titulares dos establecementos comerciais, mercantís, industriais e turísticos en que se produzan os danos derivados dos incendios ou da súa extinción.
Segundo.
Obxecto
Regular a xestión do procedemento para a concesión das axudas para sufragar os danos sufridos en establecementos comerciais, industriais, turísticos e mercantís derivados dos incendios que afectan a Galicia durante o verán de 2025.
Terceiro.
Bases reguladoras
Resolución do 29 de agosto de 2025 pola que se establecen as bases reguladoras que rexerán a concesión das axudas destinadas a sufragar os danos sufridos en establecementos comerciais, industriais, turísticos e mercantís derivados dos incendios forestais que afectan a Galicia durante o verán de 2025, e se efectúa a súa convocatoria (código de procedemento IG100A).
Cuarto.
Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741A.770.25 dos orzamentos xerais da Comunidade Autónoma de Galicia para o ano 2025.
A determinación do importe total das axudas se efectuará unha vez que sexan resoltas as solicitudes presentadas atendendo ao carácter extraordinario das mesmas e a súa natureza de concesión directa e non competitiva.
Quinto.
Prazo de presentación de solicitudes
O prazo de presentación de solicitudes será dun mes. As solicitudes poderán presentarse desde o día seguinte ao da publicación da resolución de convocatoria no
Diario Oficial de Galicia.
Santiago de Compostela, 29 de agosto de 2025
ORDE do 2 de setembro de 2025 pola que se fixa o prezo privado para a venda ao público dunha publicación editada pola Escola Galega de Administración Pública.
Consellería de Facenda e Administración Pública — III. Outras disposicións — 10/09/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia (DOG núm. 240, do 11 de decembro), dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados.
Así mesmo, o artigo 51 da dita lei establece que os prezos privados serán fixados polas consellerías correspondentes, logo do informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes efectos, o proxecto normativo, xunto coa memoria económica en que se xustifican os aspectos anteriores, remitiuse á dirección xeral competente en materia de orzamentos. Así mesmo, a orde deberá publicarse no Diario Oficial de Galicia.
En consecuencia, logo da proposta formulada pola Escola Galega de Administración Pública e do informe favorable da Dirección Xeral de Orzamentos e Financiamento Autonómico,
Artigo único
1. Queda aprobado o prezo de venda ao público da publicación editada pola Escola Galega de Administración Pública que se relaciona no anexo.
2. Este prezo entenderase co imposto sobre o valor engadido (IVE) incluído.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de setembro de 2025
– Lei 4/2019, de administración dixital de Galicia-Comentarios, anotacións e xurisprudencia. 29 €.
RESOLUCIÓN do 21 de agosto de 2025 pola que se dá publicidade ás axudas concedidas ao abeiro da Resolución do 2 de maio de 2025 pola que se establecen as bases reguladoras para a concesión, en réxime de concorrencia non competitiva, de subvencións a concellos para o apoio, promoción e difusión das festas declaradas de interese turístico de Galicia, e se procede á súa convocatoria para o ano 2025 (código de procedemento TU500A).
Axencia de Turismo de Galicia — III. Outras disposicións — 29/08/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 23 das bases reguladoras da convocatoria,
Facer público no
Diario Oficial de Galicia
e na páxina web da Axencia de Turismo de Galicia (http://turismo.xunta.es//) o resultado do proceso de concesión das subvencións previstas, que se financiarán cun crédito total de 500.000 €, con cargo á aplicación orzamentaria 04.A2.761A.760.1, código de proxecto 2017 00005, que figuran no anexo desta resolución, concedidas ao abeiro da Resolución do 2 de maio de 2025 pola que se establecen as bases reguladoras para a concesión, en réxime de concorrencia non competitiva, de subvencións a concellos para o apoio, promoción e difusión das festas declaradas de interese turístico de Galicia, e se procede á súa convocatoria para o ano 2025.
Santiago de Compostela, 21 de agosto de 2025
EXTRACTO da Resolución do 29 de agosto de 2025 pola que se establecen as bases reguladoras e a convocatoria de axudas destinadas á reparación dos danos causados nas vivendas e no seu enxoval doméstico polos incendios que se produciron en Galicia durante o verán de 2025, con carácter plurianual (código de procedemento VI100B).
Instituto Galego da Vivenda e Solo — III. Outras disposicións — 30/08/2025

BDNS (Identif.): 853853.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
http://www.infosubvenciones.es/bdnstrans/GE/es/convocatoria/853853
Primeiro.
Persoas beneficiarias
1. Poderán ser beneficiarias destas axudas as persoas físicas propietarias ou usufrutuarias de vivendas que sufrisen danos que afecten tanto a vivenda como o seu enxoval doméstico.
2. De conformidade co disposto no artigo 3.3 do Decreto 76/2025, do 29 de agosto, as persoas beneficiarias das axudas están exentas do cumprimento dos requisitos establecidos no artigo 10.2 da Lei 9/2007, do 13 de xuño.
Segundo.
Obxecto
1. Esta resolución ten por obxecto aprobar as bases reguladoras que rexerán a concesión das axudas destinadas a reparar os danos causados nas vivendas e no seu enxoval doméstico como consecuencia dos incendios que se produciron en Galicia durante o verán de 2025. Para o caso de que os danos ocasionados determinasen a ruína da vivenda, a axuda poderá destinarse tanto á súa reconstrución como á adquisición dunha nova vivenda (código de procedemento VI100B).
2. Así mesmo, por medio desta resolución convócanse estas axudas con carácter plurianual.
3. A concesión das axudas recollidas nesta resolución outorgarase de forma directa por mor do interese público, social e humanitario derivado das excepcionais circunstancias que concorren neste caso e concederanse nos termos e nas condicións establecidos nestas bases reguladoras.
Terceiro.
Bases reguladoras
As bases reguladoras destas axudas están recollidas coa resolución de convocatoria.
Cuarto.
Crédito orzamentario
1. As axudas previstas nesta convocatoria faranse efectivas con cargo á aplicación orzamentaria 11.81.451A.780.25, dos orzamentos xerais da Comunidade Autónoma de Galicia para os anos 2025, 2026 e 2027.
2. A determinación do importe total das axudas efectuarase unha vez que sexan resoltas as solicitudes presentadas atendendo ao seu carácter extraordinario e á súa natureza de concesión directa e non competitiva.
Quinto.
Prazo de presentación de solicitudes
1. O prazo de presentación de solicitudes comezará o día seguinte ao da publicación desta resolución no DOG. No suposto de que o primeiro día do prazo sexa inhábil, o prazo comezará o primeiro día hábil seguinte.
2. O prazo rematará o día 28 de novembro de 2025. Este prazo poderá ser ampliado mediante resolución da persoa titular da Dirección Xeral do Instituto Galego da Vivenda e Solo, que deberá ser publicada no Diario Oficial de Galicia.
3. As solicitudes presentadas fóra do prazo e do horario indicado serán inadmitidas.
Santiago de Compostela, 29 de agosto de 2025
RESOLUCIÓN do 3 de setembro de 2025 pola que se anuncia o acordo do Pleno de publicación da memoria anual de actividades correspondente ao exercicio de 2024 xunto cos informes de fiscalización.
Consello de Contas de Galicia — III. Outras disposicións — 11/09/2025

De conformidade co disposto no artigo 19 da Lei 6/1985, do 24 de xuño, do Consello de Contas, anúnciase a aprobación e publicación do Pleno do Consello de Contas de Galicia, con data do 29 de xullo de 2025, da memoria anual de actividades correspondente ao exercicio de 2024, xunto cos informes de fiscalización que a seguir se relacionan:
– Informe de fiscalización dos fondos europeos. Exercicio de 2023.
– Informe de fiscalización dos fondos de compensación interterritorial. Exercicio de 2023.
– Informe de análise do custo efectivo dos servizos públicos municipais das fases de abastecemento e saneamento do ciclo integral da auga.
– Informe de fiscalización das actuacións para a prevención integral da violencia de xénero na comunidade autónoma, exercicios de 2018-2022.
– Informe de fiscalización das actuacións da Comunidade Autónoma de Galicia para cumprir os obxectivos do programa de dixitalización do sistema educativo no marco do Plan de recuperación, transformación e resiliencia.
Enlace para acceder á memoria de actividades do exercicio 2024:
https://www.ccontasgalicia.es/gl/menus-consello/transparencia/actividades
Enlace para acceder aos informes de fiscalización:
https://www.ccontasgalicia.es/gl/menus-consello/fiscalizacion/informes
Santiago de Compostela, 3 de setembro de 2025
EXTRACTO da Orde do 26 de agosto de 2025 pola que se establecen as bases reguladoras e se convocan os premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no curso 2024/25 en centros públicos de Galicia (código de procedemento ED311G).
Consellería de Educación, Ciencia, Universidades e Formación Profesional — III. Outras disposicións — 10/09/2025

BDNS (Identif.): 855417.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/855417
Primeiro. Persoas beneficiarias
Estudantes que remataron brillantemente os seus estudos de ensinanzas artísticas superiores conducentes a unha titulación superior de ensinanzas artísticas no curso 2024/25, nos centros dependentes da Xunta de Galicia, cunha puntuación media no seu expediente académico igual ou superior a 8,5000 sen arredondamento.
Segundo. Obxecto
Convocar, en réxime de concorrencia competitiva, os premios fin de carreira da Comunidade Autónoma para o alumnado que rematou os seus estudos de ensinanzas artísticas superiores no curso 2024/25 nos centros públicos da Comunidade Autónoma de Galicia.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía dos premios
O importe global previsto na orde é de 21.000 €.
Cada premio terá unha dotación máxima de 3.500 € e un diploma acreditativo.
Quinto. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da súa publicación. Se o último día de prazo for inhábil, entenderase prorrogado ao primeiro día hábil seguinte e, se no mes do vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 26 de agosto de 2025
ORDE do 1 de setembro de 2025 pola que se fan públicos os Premios Deporte Galego das edicións de 2023 e 2024.
Consellería de Presidencia, Xustiza e Deportes — III. Outras disposicións — 05/09/2025

No
Diario Oficial de Galicia
núm. 154, do 13 de agosto de 2025 publicouse a Orde do 4 de agosto de 2025, da Consellería de Presidencia, Xustiza e Deportes, pola que se convocan os Premios Deporte Galego dos anos 2023 e 2024.
Unha vez pechado o prazo de presentación de propostas, o 29 de agosto de 2025 tivo lugar a sesión do xurado cualificador, que emitiu o seu acordo de concesión dos devanditos Premios Deporte Galego das edicións correspondentes os anos 2023 e 2024.
Conseguintemente, e en virtude das atribucións que me foron conferidas:
Primeiro. Publicar o acordo do xurado cualificador dos Premios Deporte Galego dos anos 2023 e 2024.
Segundo. Esta lista expoñerase na páxina web https://deporte.xunta.gal e será publicada no
Diario Oficial de Galicia.
Terceiro. Contra esta orde poderase interpoñer recurso potestativo de reposición ante o mesmo órgano que ditou a orde no prazo dun mes contado a partir do día seguinte ao da súa publicación no
Diario Oficial de Galicia;
ou ben recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación.
Santiago de Compostela, 1 de setembro de 2025
Premios Deporte Galego 2023:
Premios Deporte Galego 2024:
EXTRACTO da Orde do 26 de agosto de 2025 pola que se establecen as bases reguladoras e se procede á convocatoria de axudas destinadas a persoas tituladas universitarias en situación de desemprego para a matrícula nun máster universitario oficial ofertado polas universidades do Sistema universitario de Galicia no curso académico 2025/26 (código de procedemento ED421A).
Consellería de Educación, Ciencia, Universidades e Formación Profesional — III. Outras disposicións — 05/09/2025

BDNS (Identif.): 854427.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/854427
Primeiro. Persoas beneficiarias
Persoas desempregadas con titulación universitaria matriculadas no curso 2025/26 nun máster universitario oficial ofertado polas universidades do Sistema universitario de Galicia.
Segundo. Obxecto
Convocar en réxime de concorrencia competitiva axudas destinadas a financiar os gastos derivados da matrícula nun máster universitario oficial ofertado polas universidades do Sistema universitario de Galicia.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das axudas
O importe global previsto na orde é de 80.000 €.
A contía da axuda cubrirá o importe das materias matriculadas por primeira vez, ata un máximo de 60 créditos, do máster universitario oficial segundo os prezos públicos que se establezan no decreto polo que se fixan os prezos públicos pola prestación de servizos académicos e administrativos nas universidades públicas do Sistema universitario de Galicia para o curso académico 2025/26.
Quinto. Prazo de presentación de solicitudes
O prazo de presentación de solicitudes será desde o día seguinte ao da publicación desta convocatoria no
Diario Oficial de Galicia
ata o 6 de outubro de 2025.
Santiago de Compostela, 26 de agosto de 2025
CORRECCIÓN DE ERROS. Extracto da Orde do 29 de agosto de 2025 pola que se establecen as bases reguladoras e a convocatoria das axudas destinadas a persoas que sufrisen danos persoais como consecuencia dos incendios forestais que afectan a Galicia durante o verán de 2025 (código de procedemento FA100A).
Consellería de Facenda e Administración Pública — III. Outras disposicións — 02/09/2025

No
Diario Oficial de Galicia
número 166, do 30 de agosto de 2025, publicouse o extracto referido. Advertido erro no seu punto cuarto, cómpre corrixilo do seguinte xeito:
Na páxina 47450, onde di:
«Cuarto. Contía
O importe asignado é de douscentos oitenta e tres mil catrocentos euros (283.400 €).
Establécense as seguintes contías:
a) 87.700 euros para os casos de falecemento e incapacidade permanente absoluta.
b) Para os casos de lesións que causasen ingreso hospitalario, outorgarase unha axuda de 120 euros por día de hospitalización».
Debe dicir:
«Cuarto. Contía
A determinación do importe total das axudas efectuarase unha vez que sexan resoltas as solicitudes presentadas, atendendo ao carácter extraordinario destas e á súa natureza de concesión directa e non competitiva.
Establécense as seguintes contías:
a) 87.700 euros para os casos de falecemento e incapacidade permanente absoluta.
b) Para os casos de lesións que causasen ingreso hospitalario, outorgarase unha axuda de 120 euros por día de hospitalización».
EXTRACTO da Orde do 25 de agosto de 2025 pola que se amplía o crédito para os procedementos PE120B e PE120E da Orde do 17 de decembro de 2024 pola que se establecen as bases e se regulan os procedementos para a concesión, en réxime de concorrencia competitiva, de axudas para investimentos que fomenten a pesca sustentable para propietarios de buques pesqueiros, cofinanciadas co Fondo Europeo Marítimo, de Pesca e de Acuicultura (FEMPA), e se convocan para o ano 2025 os devanditos procedementos, tramitados como expedientes anticipados de gasto (códigos de procedemento PE120A, PE120B, PE120C e PE120E).
Consellería do Mar — III. Outras disposicións — 02/09/2025

BDNS (Identif.): 806359.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/806359
Primeiro. Ampliación de crédito orzamentario
Amplíase o importe total do crédito para o financiamento das axudas previstas na Orde do 17 de decembro de 2024 pola que se establecen as bases e se regulan os procedementos para a concesión, en réxime de concorrencia competitiva, de axudas para investimentos que fomenten a pesca sustentable para propietarios de buques pesqueiros, cofinanciadas co Fondo Europeo Marítimo, de Pesca e de Acuicultura (FEMPA) e se convocan para o ano 2025 os devanditos procedementos, tramitados como expedientes anticipados de gasto (códigos de procedemento PE120A, PE120B, PE120C e PE120E), en concreto para os procedementos:
– PE120B nunha contía de 3.673.442,99 €, con cargo á aplicación 16.02.723A.770.3 (código de proxecto 2024.00147) dos orzamentos xerais da Comunidade Autónoma de Galicia para o ano 2025, polo que o importe total da convocatoria de 2025 para o procedemento PE120B sen aumento de capacidade ascende a 4.749.636,99 €.
– PE120E nunha contía de 2.315.061,44 €, con cargo á aplicación 16.02.723A.770.5 (código de proxecto 2024.00149) dos orzamentos xerais da Comunidade Autónoma de Galicia para o ano 2025, polo que o importe total da convocatoria de 2025 para o procedemento PE120E ascende a 3.038.172,44 €.
Segundo. Prazo de presentación de solicitudes
Esta modificación non afecta o prazo establecido na referida orde para a presentación de solicitudes.
Santiago de Compostela, 25 de agosto de 2025
EXTRACTO da Resolución do 19 de agosto de 2025 pola que se convoca e se regula a concesión de axudas para o ano 2025, en réxime de concorrencia non competitiva, ás organizacións de persoas consumidoras da Comunidade Autónoma de Galicia para organizar congresos internacionais e encontros en materia de consumo (código de procedemento CO400G).
Instituto Galego do Consumo e da Competencia — III. Outras disposicións — 01/09/2025

BDNS (Identif.): 853537.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/853537
Primeiro.
Persoas beneficiarias
Poderán ser persoas beneficiarias destas axudas as organizacións de persoas consumidoras, tanto asociacións como federacións, que estean legalmente constituídas e inscritas, no momento de publicarse esta resolución no
Diario Oficial de Galicia
, na Sección Xeral do Rexistro de Organizacións de Consumidores e Usuarios de Galicia a que se refire o Decreto 95/1984, do 24 de maio.
Segundo.
Obxecto
As axudas reguladas nestas bases teñen por obxecto establecer as bases para a concesión de axudas co fin de organizaren as asociacións ou as federacións de persoas consumidoras inscritas na Sección Xeral do Rexistro de Organizacións de Consumidores e Usuarios de Galicia congresos internacionais e encontros en materia de consumo de carácter presencial que se desenvolvan na nosa Comunidade Autónoma de Galicia durante o ano 2025, coas especificidades que se establecen no artigo 2 das bases.
Terceiro.
Bases reguladoras
Resolución do 19 de agosto de 2025 pola que se convoca e se regula a concesión de axudas para o ano 2025, en réxime de concorrencia non competitiva, ás organizacións de persoas consumidoras da Comunidade Autónoma de Galicia para organizar congresos internacionais e encontros en materia de consumo (código de procedemento CO400G).
Cuarto.
Importe
O Instituto Galego do Consumo e da Competencia concederá axudas ás asociacións de consumidores de Galicia por un importe total de 35.000 euros con cargo á aplicación orzamentaria 14.80.613A.781.0 do orzamento do Instituto Galego do Consumo e da Competencia para o ano 2025.
Quinto.
Prazo de presentación de solicitudes
O prazo para presentar as solicitudes iniciarase no décimo día natural contado desde o día seguinte ao da publicación da convocatoria no
Diario Oficial de Galicia
e finalizará ao mes desde a apertura do devandito prazo. A sede electrónica para a presentación da solicitude abrirase ás 9.00 horas e a finalización do prazo será ás 14.00 horas do dia de vencemento.
Santiago de Compostela, 19 de agosto de 2025
RESOLUCIÓN do 26 de agosto de 2025, da Dirección Xeral de Simplificación Administrativa e do Patrimonio, pola que se ordena a publicación da modificación dos estatutos da sociedade mercantil pública autonómica Xestión do Solo de Galicia-Xestur, S.A.
Consellería de Facenda e Administración Pública — III. Outras disposicións — 02/09/2025

O Consello da Xunta de Galicia, na súa reunión do día 16 de xuño de 2025, adoptou, por proposta do conselleiro de Facenda e Administración Pública, o Acordo polo que se autorizou a modificación dos artigos 6 e 7 dos estatutos da sociedade mercantil pública autonómica Xestión do Solo de Galicia-Xestur, S.A.
En cumprimento do disposto nos artigos 104.3 e 105.2 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, ordénase a publicación no Diario Oficial de Galicia, como anexo a esta resolución, dos artigos modificados dos estatutos da sociedade mercantil pública autonómica Xestión do Solo de Galicia-Xestur, S.A.
Santiago de Compostela, 26 de agosto de 2025
Artigo 6 Capital social
O capital social é de cento trinta e dous millóns setecentos corenta e catro mil novecentos trinta e seis euros con sesenta e seis céntimos de euros (132.744.936,66 €), totalmente subscrito e desembolsado.
A participación directa ou indirecta na sociedade da Administración xeral da Xunta de Galicia e das demais entidades instrumentais reguladas na Lofaxga deberá ser, en todo momento, maioritaria. En todo caso, a totalidade do capital da sociedade será de titularidade pública.
Artigo 7. Accións
1. O capital social estará representado por cento vinte mil seiscentas trece (120.613) accións nominativas, de 1.100,585647 € de valor nominal cada unha delas.
2. As accións estenderanse en libros talonarios, estarán numeradas correlativamente e todas se anotarán nun rexistro especial da sociedade en que se farán constar, igualmente, as sucesivas transmisións e a constitución de dereitos reais sobre aquelas. A inscrición neste rexistro é condición necesaria para acreditar a condición de socio ou a titularidade das accións.
3. Os títulos das accións contarán cos requisitos que determina o artigo 114 da LSC e levarán as sinaturas dos membros do Consello de Administración, que poderán figurar estampilladas.
4. Analogamente, coa sinatura, estampillada ou non, de dous conselleiros ou conselleiras, poderán expedirse extractos de inscrición ou resgardos xustificativos da titularidade das accións, incluso mediante un só documento para cada accionista.
RESOLUCIÓN do 27 de agosto de 2025 pola que se dá publicidade da Resolución do 26 de agosto de 2025 pola que se encarga a Tecnologías y Servicios Agrarios, S.A., S.M.E., M.P. (Tragsatec) o servizo de apoio na xestión das axudas de asignación tributaria do 0,7 do IRPF e das axudas e subvencións xestionadas pola Dirección Xeral de Inclusión Social 2025-2026.
Consellería de Política Social e Igualdade — III. Outras disposicións — 04/09/2025

Mediante a Resolución do 26 de agosto de 2025 encomendóuselle a Tecnologías y Servicios Agrarios, S.A., S.M.E., M.P. (Tragsatec) a execución dun servizo de apoio na xestión das axudas de asignación tributaria do 0,7 do IRPF e das axudas e subvencións xestionadas pola Dirección Xeral de Inclusión Social 2025-2026.
Coa finalidade de dar cumprimento ao disposto no artigo 9.3 da Lei 16/2010, do 17 de decembro, de organización e funcionamento da Administración xeral do sector público autonómico de Galicia, publícase no Diario Oficial de Galicia o contido mínimo da dita resolución:
– Actividade: servizo consistente na realización de tarefas de apoio e soporte respecto das convocatorias de axudas promovidas polas diversas direccións xerais destinadas á realización de programas de interese xeral para fins de carácter social a entidades de iniciativa social e convocatorias destinadas a entidades de iniciativa social e corporacións locais.
– Natureza e alcance da xestión encomendada: esta encomenda ten natureza intersubxectiva. Consonte o previsto polos artigos 9 e 47 da Lei 16/2010, do 17 de decembro, de organización e funcionamento da Administración xeral e do sector público autonómico, e para os efectos previstos nos artigos 6.3 e 32 da Lei 9/2017, do 8 de novembro, de contratos do sector público, e segundo a disposición adicional vixésimo cuarta desta lei, Tecnologías y Servicios Agrarios, S.A., S.M.E., M.P. (Tragsatec) ten a consideración de medio propio e servizo técnico da Consellería de Política Social.
– Prazo de vixencia: o período de execución rematará o 31 de agosto de 2026.
– Finalización anticipada: esta encomenda poderá resolverse anticipadamente por razóns de eficacia.
Santiago de Compostela, 27 de agosto de 2025
EXTRACTO da Resolución do 21 de agosto de 2025 pola que se convoca e se regula a concesión de axudas, en réxime de concorrencia non competitiva para o ano 2025, ás asociacións de persoas consumidoras da Comunidade Autónoma de Galicia para a realización de diversas actividades de sensibilización, formación e divulgación en materia de consumo (código de procedemento CO400B).
Instituto Galego do Consumo e da Competencia — III. Outras disposicións — 03/09/2025

BDNS (Identif.): 853978.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/853978
Primeiro.
Beneficiarias
Poderán ser beneficiarias destas axudas as asociacións de consumidores que estean legalmente constituídas e inscritas, no momento de publicarse esta resolución no
Diario Oficial de Galicia
, na sección xeral do Rexistro de Organizacións de Consumidores e Usuarios de Galicia a que se refire o Decreto 95/1984, do 24 de maio.
Segundo.
Obxecto
As axudas reguladas nestas bases teñen por obxecto a realización por parte das asociacións de consumidores inscritas na sección xeral do Rexistro de Organizacións de Consumidores e Usuarios de Galicia dun programa de actividades de sensibilización, formación e divulgación en materia de subministración de enerxía, comercio electrónico seguro, intelixencia artificial, vivenda e servizos financeiros, coas especificidades que se establecen no artigo 2 das bases.
Terceiro.
Bases reguladoras
Resolución do 21 de agosto de 2025 pola que se convoca e se regula a concesión de axudas, en réxime de concorrencia non competitiva para o ano 2025, ás asociacións de persoas consumidoras da Comunidade Autónoma de Galicia para a realización de diversas actividades de sensibilización, formación e divulgación en materia de consumo (código de procedemento CO400B).
Cuarto.
Importe
O Instituto Galego do Consumo e da Competencia concederá axudas ás asociacións de consumidores de Galicia por un importe total de 24.000 euros, con cargo á aplicación orzamentaria 14.80.613A.781.0 do orzamento do Instituto Galego do Consumo e da Competencia para o ano 2025.
Quinto.
Prazo de presentación de solicitudes
O prazo para a presentación das solicitudes iniciarase no décimo día natural contado desde o día seguinte ao da publicación da convocatoria no
Diario Oficial de Galicia
e finalizará ao mes desde a apertura do devandito prazo. A sede electrónica para a presentación da solicitude abrirase ás 9.00 horas e o final do prazo será ás 14.00 horas do día de vencemento.
Santiago de Compostela, 21 de agosto de 2025
RESOLUCIÓN do 3 de setembro de 2025 pola que se dá publicidade dos convenios de colaboración subscritos no segundo cuadrimestre do ano 2025.
Axencia Tributaria de Galicia — III. Outras disposicións — 12/09/2025

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único
Dar publicidade á relación dos convenios subscritos pola Axencia Tributaria de Galicia nos meses de maio, xuño, xullo e agosto do ano 2025, que se incorpora como anexo a esta resolución.
Santiago de Compostela, 3 de setembro de 2025
RESOLUCIÓN do 5 de setembro de 2025, da Dirección Xeral de Calidade Ambiental e Sostibilidade, pola que se acorda dar publicidade á sinatura do convenio marco de colaboración entre a Consellería de Medio Ambiente e Cambio Climático da Xunta de Galicia e os sistemas de responsabilidade ampliada do produtor (SRAP) de envases domésticos de vidro dun só uso, do 6 de agosto de 2025.
Consellería de Medio Ambiente e Cambio Climático — III. Outras disposicións — 12/09/2025

De conformidade co establecido no artigo 33.6 do Real decreto 1055/2022, do 27 de decembro, polo que se regulan os envases e residuos de envases, faise público que o 6 de agosto de 2025, formalizouse o convenio marco de colaboración entre a Consellería de Medio Ambiente e Cambio Climático da Xunta de Galicia e os sistemas de responsabilidade ampliada do produtor (SRAP) de envases domésticos de vidro dun só uso, co obxecto de establecer as condicións para a recollida separada, xestión e reciclaxe de residuos de envases domésticos de vidro dun só uso no ámbito territorial da Comunidade Autónoma de Galicia.
O texto íntegro do convenio está dispoñible para a súa consulta en https://sirga.xunta.gal/convenios?p_p_id=ipecos_opencms_portlet_INSTANCE_wA39&p_p_lifecycle=0&p_p_state=normal&p_p_col_id=column-2&p_p_col_count=1&_ipecos_opencms_portlet_INSTANCE_wA39_content=%2Fopencms%2FPortal-Web%2FContidos_Sirga%2FConvenio%2Fconvenio_0007.html e no portal de transparencia da Xunta de Galicia.
Santiago de Compostela, 5 de setembro de 2025
EXTRACTO da Resolución do 28 de agosto de 2025 pola que se convocan as bolsas Santander Axuda Económica 2025, Premios á Excelencia Académica, para o estudantado que iniciou estudos de doutoramento nesta universidade no curso 2024/25.
Universidade de Vigo — III. Outras disposicións — 08/09/2025

BDNS (Identif.): 853838.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/853838
Primeiro.
Persoas beneficiarias
Alumando matriculado por primeira vez en estudos de doutoramento da Universidade de Vigo no curso académico 2024/25.
Segundo.
Obxecto
O obxecto desta convocatoria é atender de maneira especial o novo estudantado da Universidade de Vigo que está a realizar desde o curso académico 2024/25 estudos oficiais de doutoramento e que destaca particularmente por unha traxectoria académica de excelencia nos estudos previos aos de doutoramento.
Terceiro.
Bases reguladoras
Resolución do 28 de agosto de 2025 pola que se convocan as bolsas Santander Axuda Económica 2025, Premios á Excelencia Académica, para o estudantado que iniciou estudos de doutoramento nesta universidade no curso 2024/25.
Cuarto.
Contía
A contía total do crédito destinado a estes premios será de dezaoito mil euros (18.000 €).
Quinto.
Prazo de presentación de solicitudes
O prazo de presentación de solicitudes será desde o 29 de agosto ata o 15 de outubro de 2025.
Vigo, 28 de agosto de 2025
EXTRACTO da Resolución do 28 de agosto de 2025 pola que se convocan as bolsas Santander Axuda Económica 2025, Premios á Excelencia Académica, para o estudantado que inicia estudos de grao e máster universitario nesta universidade no curso 2025/26.
Universidade de Vigo — III. Outras disposicións — 08/09/2025

BDNS (Identif.): 853811.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/853811
Primeiro.
Persoas beneficiarias
Estudantado que inicia estudos de grado e máster na Universidade de Vigo no curso 2025/26.
Segundo.
Obxecto
O obxecto desta convocatoria é incentivar a cultura do mérito e a excelencia, a través do recoñecemento ao estudantado cos mellores resultados académicos nos estudos previos ao seu ingreso na titulación.
Categoría A: convócanse 105 premios destinados ao estudantado que inicia estudos de grao.
Categoría B: convócanse 35 premios destinados ao estudantado que inicia estudos de máster universitario.
Terceiro.
Bases reguladoras
Resolución do 28 de agosto de 2025 pola que se convocan as bolsas Santander Axuda Económica 2025, Premios á Excelencia Académica, para o estudantado que inicia estudos de grao e máster universitario nesta universidade no curso 2025/26.
Cuarto.
Contía
A contía total do crédito destinado a estes premios será de cento corenta mil euros (140.000,00 €).
Quinto.
Prazo de presentación de solicitudes
O prazo de presentación de solicitudes será desde o 29 de agosto ata o 15 de outubro de 2025.
Vigo, 28 de agosto de 2025
EXTRACTO da Orde do 21 de agosto de 2025 pola que se establecen as bases reguladoras das axudas destinadas ao fomento da utilización de instalacións e equipamentos en común en réxime asociativo, no marco do Plan estratéxico da política agraria común de España 2023-2027, cofinanciadas polo Fondo Europeo Agrícola de Desenvolvemento Rural (Feader), e se convocan para o ano 2025 (código de procedemento MR323C).
Consellería do Medio Rural — III. Outras disposicións — 08/09/2025

BDNS (Identif.): 853100.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/853100
Primeiro. Persoas beneficiarias
Poderán ser beneficiarias destas axudas as cooperativas agrarias formadas por persoas titulares de explotacións agrarias.
Segundo. Obxecto
Esta orde ten por obxecto establecer as bases reguladoras das axudas en réxime de concorrencia competitiva, para o fomento da utilización de instalacións e equipamentos en común en réxime asociativo.
Terceiro. Bases reguladoras
Orde de 21 de agosto de 2025 pola que se establecen as bases reguladoras das axudas destinadas ao fomento da utilización de instalacións e equipamentos en común en réxime asociativo, no marco do Plan estratéxico da política agraria común de España 2023-2027, cofinanciadas polo Fondo Europeo Agrícola de Desenvolvemento Rural (Feader), e se convocan para o ano 2025 (código de procedemento MR323C).
Cuarto. Investimentos elixibles
Serán elixibles os investimentos produtivos que teñan como obxectivo contribuír a:
a) Accións de mitigación ou adaptación ao cambio climático.
b) Investimentos para a xestión eficiente dos recursos auga, solo e aire.
c) Mellora da eficiencia enerxética e produción de enerxías verdes.
d) Investimentos para a mellora do benestar animal.
e) Investimentos en medidas de bioseguridade nas explotacións agrarias.
Quinto. Porcentaxe e contía máxima da axuda
1. O importe da axuda será do 40 % dos custos elixibles, que poderá incrementarse ata un máximo do 65 % en función da aplicación dos seguintes criterios:
a) 10 % no caso de proxectos estratéxicos de interese xeral para a comunidade autónoma.
b) 10 % no caso de entidades con máis do 30 % de titulares de explotacións agrarias de produción ecolóxica.
c) 5 % cando máis do 50 % das persoas socias titulares de explotacións agrarias sexan mulleres ou acrediten máis do 50 % do capital social.
2. No caso de investimentos en explotacións intensivas, a axuda limitarase á porcentaxe de axuda base.
3. A contía máxima da axuda establécese en 3.000.000 euros.
Sexto. Prazo de presentación de solicitudes
O prazo para a presentación de solicitudes é dun mes desde o día seguinte ao da súa publicación no Diario Oficial de Galicia.
Santiago de Compostela, 21 de agosto de 2025
ORDE do 4 de setembro de 2025 pola que se modifica a Orde do 23 de xuño de 2025 pola que se convocan os Premios da Cultura Galega para o ano 2025 (código de procedemento CT142A).
Consellería de Cultura, Lingua e Xuventude — III. Outras disposicións — 08/09/2025

O 8 de xullo de 2025 publicouse no
Diario Oficial de Galicia
a Orde do 23 de xuño pola que se convocan os Premios da Cultura Galega para o ano 2025.
O prazo para presentar candidaturas quedou establecido en dous (2) meses, contados desde o día seguinte ao da publicación da orde no
Diario Oficial de Galicia
, comezando a contar o 9 de xullo de 2025 e rematando o 8 de setembro de 2025.
Considerando a singularidade destes premios e o perfil dos/das posibles candidatos/as e, co obxectivo de favorecer unha adecuada preparación de candidaturas e cubrir un maior espectro de intervencións, faise aconsellable ampliar o prazo de dous meses inicialmente outorgado para a presentación de candidaturas, co fin de potenciar deste xeito unha participación máis ampla na presente convocatoria.
Con carácter xeral, o artigo 32 da Lei 39/2015, do 1 de outubro, do procedemento administrativo común das administracións públicas (LPACAP), indica que a Administración poderá acordar a ampliación dos prazos establecidos de oficio ou por instancia de parte antes do seu vencemento e se as circunstancias así o aconsellan.
En consecuencia, facendo uso das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Primeiro. Ampliación do prazo de presentación de solicitudes
Modificar o artigo 7.1 da Orde do 23 de xuño de 2025, pola que se convocan os Premios da Cultura Galega para o ano 2025, no referente ao prazo de presentación de solicitudes, de maneira que a data límite se amplía ata o 22 de setembro de 2025.
Segundo. Publicidade da ampliación do prazo de presentación de solicitudes
Publicar esta orde no
Diario Oficial de Galicia
, para os efectos previstos nos artigos 44 e 45.3 da Lei 39/2015, do 1 de outubro, do procedemento administrativo común das administracións públicas (LPACAP).
Terceiro. Recursos
De acordo co disposto no artigo 32.3 da LPACAP, contra o presente acordo non cabe recurso de ningún tipo.
Cuarto. Entrada en vigor
Esta orde entrará en vigor o día da súa publicación no
Diario Oficial de Galicia
.
Santiago de Compostela, 4 de setembro de 2025
CORRECCIÓN DE ERROS. Resolución do 18 de xullo de 2025 pola que se aproban as bases reguladoras para a concesión de subvencións, en réxime de concorrencia non competitiva, para o desenvolvemento de actividades en salas cinematográficas de carácter comercial situadas en Galicia e se procede á súa convocatoria para o ano 2025 (código de procedemento CT207C).
Axencia Galega das Industrias Culturais — III. Outras disposicións — 09/09/2025

Advertidos erros na citada resolución, publicada no
Diario Oficial de Galicia
número 145, do xoves 31 de xullo de 2025, procede facer a oportuna corrección:
Na páxina 42083, no artigo 2.1.e), onde di:
«e) Realizar o proxecto no período comprendido entre o 1 de xaneiro e o 30 de xuño de 2026», debe dicir: «e) Realizar o proxecto no período comprendido entre o 1 de xaneiro de 2025 e o 30 de xuño de 2026».
Na páxina 42109, no anexo II (continuación), na declaración 10, onde di:
«10. Que a sala programará máis dun 50 % das películas non nacionais en versión orixinal subtitulada entre o 1 de xaneiro e o 31 de outubro de 2021», debe dicir: «10. Que a sala programará máis dun 50 % das películas non nacionais en versión orixinal subtitulada, computadas por número de sesións, entre o 1 de xaneiro de 2025 e o 30 de xuño de 2026».